CELEX: 62009TN0032
Language: et
Date: 2009-01-26 00:00:00
Title: Kohtuasi T-32/09 P: Luigi Marcuccio 26. jaanuaril 2009 esitatud apellatsioonkaebus Euroopa Ühenduste Avaliku Teenistuse Kohtu 4. novembri 2008 . aasta otsuse peale kohtuasjas F-18/07: Marcuccio vs . komisjon

21.3.2009   
            
            
               ET
            
            
               Euroopa Liidu Teataja
            
            
               C 69/51
            
         Luigi Marcuccio 26. jaanuaril 2009 esitatud apellatsioonkaebus Euroopa Ühenduste Avaliku Teenistuse Kohtu 4. novembri 2008. aasta otsuse peale kohtuasjas F-18/07: Marcuccio vs. komisjon
   (Kohtuasi T-32/09 P)
   (2009/C 69/111)
   Kohtumenetluse keel: itaalia
   Pooled
   
      Apellant: Luigi Marcuccio (Tricase, Itaalia) (esindaja: advokaat G. Cipressa)
   
      Teine menetluspool: Euroopa Ühenduste Komisjon
   Hageja nõuded
   
               —
            
            
               Igal juhul:
               
                           (A.1)
                        
                        
                           tühistada täielikult ja eranditeta vaidlustatud kohtumäärus;
                        
                     
                           (A.2)
                        
                        
                           tunnistada esimeses kohtuastmes esitatud hagi täielikult vastuvõetavaks.
                        
                     
         
               —
            
            
               Teise võimalusena:
               
                           (B.1)
                        
                        
                           rahuldada täielikult ja eranditeta esimeses kohtuastmes esitatud hagis sisalduvad apellandi nõuded;
                        
                     
                           (B.2)
                        
                        
                           mõista komisjonilt apellandi kasuks välja esimese astme kohtu menetluses ning samuti apellatsioonimenetluses kantud kohtukulud;
                        
                     
         
               —
            
            
               või kolmanda võimalusena:
               
                           (B.3)
                        
                        
                           saata kohtuasi tagasi Avaliku Teenistuse Kohtu teistsuguse koosseisuga kojale, et asjas tehtaks uus sisuline otsus.
                        
                     
         Väited ja peamised argumendid
   Käesolev hagi on esitatud Avaliku Teenistuse Kohtu 4. novembri 2008. aasta otsuse peale kohtuasjas F-18/07: L. Marcuccio vs. Komisjon, millega jäeti ilmselge vastuvõetamatuse tõttu läbi vaatamata apellandi esitatud hagi.
   Oma nõuete toetuseks esitab hageja järgmised väited:
   
               —
            
            
               Väidete, mis seonduvad vaidlustatud kohtumääruse punktis 3 viidatud 11. oktoobri 2005. aasta teatise määratlemisega personalieeskirjade artikli 90 alusel esitatud taotlusena ning sellest tuleneva personalieeskirjade artikli 90 sätete kohaldatavusega käesolevas kohtuasjas, täielik põhjendamatus.
            
         
               —
            
            
               Väidete, mis käsitlevad kuupäeva, mil 11. oktoobri 2005. aasta teatis jõudis komisjonini ning kuupäeva, mil tehti vaidlusalune otsus, täielik põhjendamatus.
            
         
               —
            
            
               Tuvastuste, mis käsitlevad hagi ilmselget ja täielikku vastuvõetamatust esimeses kohtuastmes, ebaseaduslikkus.
            
         Põhjenduste täielik puudumine; seda ka uurimise läbiviimata jätmise tõttu seoses kostja vastuse esitamise kuupäevaga, ning menetlusvea tõttu seoses kohustuse rikkumisega mitte arvestada kostja vastuse sisuga, sest see oli esitatud hilinenult.
   
               —
            
            
               Õiglase kohtumenetluse eeskirjade, Euroopa inimõiguste ja põhivabaduste kaitse konventsiooni artikli 6 ning Euroopa Liidu põhiõiguste harta artikli 47 rikkumine.